**ПРАВИЛНИК**

**О УСПОСТАВЉАЊУ И РАДУ КОМИСИЈЕ ЗА НАБАВКЕ**

**(Неслужбени пречишћени текст „Службени гласник БиХ“, бр. 103/14 и 49/23[[1]](#footnote-1))**

**ОПЋЕ ОДРЕДБЕ**

**Члан 1.**

**(Предмет)**

Правилникомо успостављању и раду комисије за набавке(у даљњем тексту*:* Правилник)*,* ближе се уређују питања везана за успостављање и рад комисије за набавке (у даљњем тексту: комисија) у складу са чланом 13. Закона о јавним набавкама („Службени гласник БиХ“, број 39/14 и 59/22), (у даљњем тексту: Закон).

**Члан 2.**

**(Употреба мушког и женског рода)**

Изрази који су ради прегледности дати у једном граматичком роду у овом правилнику се без дискриминације односе и на мушкарце и на жене.

**УСПОСТАВЉАЊЕ КОМИСИЈЕ**

**Члан 3.**

**(Одлука о именовању комисије за набавке)**

Уговорни орган из члана 4. Закона и секторски уговорни орган из члана 5. Закона (у даљњем тексту: уговорни орган) обавезан је интерним актом у форми одлуке или рјешења именовати комисију у поступцима предвиђеним чланом 13. став (1) Закона. Истим рјешењем или одлуком се именују и замјенски чланови комисије.

**Члан 4.**

**(Именовање чланова комисије, учешће службеника за јавне набавке, именовање секретара комисије за набавке и позивање вањских стручњака као чланова комисије)**

(1) Приликом именовања чланова комисије, уговорни орган води рачуна да већина чланова комисије познаје прописе о јавним набавкама и да најмање 1 члан комисије посједује посебну стручност у области предмета јавне набавке.

 **(2) Уговорни орган обезбјеђује да у поступцима набавке чија процијењена вриједност прелази 250.000,00 КМ учествује најмање један службеник за јавне набавке. Уговорни орган који нема сталног запосленог службеника за јавне набавке на располагању, може ангажовати службеника за јавне набавке изван уговорног органа, што мора бити посебно образложено.**

(3) Уговорни орган именује и секретара комисије, без права гласа, који врши административне послове за комисију, припрема записник са састанка комисије и извјештај о раду комисије, води документацију и врши друге послове које захтјева предсједавајући комисије.

**(4) Уговорни орган или субјекат који је основао комисију има право као чланове комисије именовати стручњаке за случајеве гдје предмет јавне набавке захтјева специфично техничко или специјализовано знање које иначе није доступно унутар уговорног органа, а који нису из реда запосленика уговорног органа.**

 **Члан 5.**

**(Послови комисије за набавке)**

1. У одлуци или рјешењу о именовању комисије, уговорни орган дужан је утврдити послове које комисија треба извршити, те јој у сврху испуњавања утврђених послова даје потребна овлаштења, у складу са Законом.

1. Послови комисије укључују:
	1. Отварање захтјева за учешће,
	2. Провођење јавног отварања понуда,
	3. Прегледавање, оцјену и успоређивање понуда,
	4. Сачињавање записника о оцјени понуда,
	5. Сачињавање извјештаја о поступку јавне набавке,
	6. Давање препоруке уговорном органу за доношење одлуке о одабиру или одлуке о поништењу поступка набавке.
2. Уколико уговорни орган не посједује службеника за јавне набавке или стручну службу за јавне набавкепослови комисије могу укључивати и:
	1. Припрему тендерске документације,
	2. Кореспонденцију са понуђачима,
	3. Достављање тендерске документације на начин прописан за конкретни поступак јавне набавке,
	4. Припрему појашњења тендерске документације,
	5. Припрему приједлога одлуке у форми и садржају прописаним законом,
	6. Припрему одговора по правним лијековима,
	7. Друге послове и задатке везане за провођење поступка.

**Члан 6.**

**(Препоруке за именовање комисије за набавке)**

1. Приликом именовања комисије уговорни орган води рачуна да :

* 1. се комисија састоји од најмање три члана. У случају уговора чија процијењена вриједност представља вриједносни разред из члана 14. ст. (2) и (3) Закона, комисија се састоји од најмање пет чланова.
	2. број чланова комисије мора бити непаран,
	3. о равноправној заступљености сполова.

1. Уговорни орган именује комисију из реда својих запосленика. Уговорни орган може именовати дио чланова комисије који нису запосленици уговорног органа, с тим да они не могу представљати већину у комисији.

1. Уговорни орган између чланова комисије, именује предсједавајућег комисије, који координира рад комисије и одређује конкретна задужења у погледу административних и техничких послова за рад комисије.

1. У случају да уговорни орган не може именовати комисију због недостатка кадрова, поступак набавке у име уговорног органа може спровести други уговорни орган, а на основу закљученог споразума.

**Члан 7.**

**(Обавезе чланова комисије за набавке)**

1. Приликом именовања комисије, уговорни орган води рачуна да у комисију не именује особе које би могле бити у изравном или неизравном сукобу интереса који је у вези с конкретним поступком јавне набавке.

1. У комисију не могу бити именоване одговорне особе које на било који начин доносе одлуке везане за поступак јавне набавке или исте одобравају.

1. Обавеза је члана комисије да током цијелог поступка набавке пријави постојање могућег сукоба интереса уговорном органу ради искључења из даљег рада комисије и именовања замјенског члана.

1. Прије почетка рада, сваки члан комисије, секретар и стручњак ангажиран изван уговорног органа, потписује изјаву о непристраности и повјерљивости, те непостојању сукоба интереса, у складу с чланом 11. Закона, односно да је упознат са одредбама члана 52. Закона, односно да је упознат са обавезом да током цијелог поступка рада у комисији је дужан пријавити могући сукоб интереса и тражити искључење из рада комисије.

1. Уколико неки од именованих чланова комисије или секретар утврди да због могућег сукоба интереса није подобан за учествовање у одређеном поступку јавне набавке, дужан је о томе обавијестити уговорни орган и с образложењем затражити изузеће, у којем случају се именује замјенски члан комисије.

1. Уговорни орган не може за члана комисије или секретара именовати лице за које има сазнања да је у посљедњих пет година надлежни суд донио пресуду којом је утврђено да је то лице починило казнено дјело које садржи елементе корупције, прања новца или примања или давања мита, кривотворења, злоупотребе положаја и овлаштења. У изјави о непристраности и повјерљивости из става

(4) овог члана сваки члан комисије даје изјаву везану за овај став.

1. Обавеза је сваког члана комисије или секретара да повјерене послове и задатке дате у рјешењу о именовању комисије обавља у складу са процедурама у садржају и форми која је прописана законом или подзаконским актима односно опћим актима уговорног органа, те сходно томе сачињавају одговарајуће акте.

**РАД КОМИСИЈЕ**

**Члан 8.**

**(Рад комисије за набавке)**

1. Комисија дјелује у име уговорног органа, у границама датог овлаштења.

1. Рад комисије обухвата:
2. Комисија дјелује од дана доношења одлуке о њеном именовању до окончања свих послова везаних за јавну набавку које јој у писменој форми повјери уговорни орган.
3. Комисија сачињава записнике и друге акте у садржају и форми прописаној законом, подзаконским актима и опћим актима уговорног органа.
4. Комисија, након окончаног поступка, даје уговорном органу препоруку, заједно с извјештајем о раду и разлозима давања такве препоруке, те даје приједлог одговарајуће одлуке.
5. Уговорни орган може прихватити препоруку комисије или је одбити ако је приједлог незаконит.
6. У случају да уговорни орган не прихвати препоруку комисије дужан је дати писмено образложење свог поступања тј. у чему се састоји незаконитост, те тражити да се отклони иста.
7. Коначну одлуку о додјели уговора доноси уговорни орган, који сноси одговорност за јавну набавку.
8. Обавеза је комисије односно лица задуженог за ове послове испред комисије да након окончања поступка набавке цјелокупан предмет са свим документима поступка набавке од одлуке о покретању поступка набавке до обавјештења о додјели уговора припреми и архивира у складу са опћим актима који уређују питање канцеларијског и архивског пословања.

**Члан 9.**

**(Начин гласања и одлучивања комисије за набавке)**

1. Уговорни орган интерним актом прописује начин гласања и одлучивања комисије.
2. Комисија доноси пословник о раду комисије.

**ЗАВРШНЕ ОДРЕДБЕ**

**Члан 10.**

**(Ступање на снагу)**

1. Овај Правилник ступа на снагу осмога дана од дана објављивања у ,,Службеном гласнику БиХ“.
2. Ступањем на снагу овог Правилника престаје да важи Правилник о успостављању и раду комисије за набавке број 211/14 од 8. децембра 2014. године ("Службени гласник БиХ", број 103/14).

СМ број 129/23 Предсједавајућа

1. јуна 2023.године Савјета министара БиХ

 Сарајево Борјана Кришто

1. Овај неслужбени пречишћени текст садржи: Правилник о успостављању и раду комисије за набавке ("Службени гласник БиХ", број 103/14) и Правилник о измјенама и допуни Правилника о успостављању и раду комисије за набавке ("Службени гласник БиХ", број 49/23) - **означен подебљаним словима.** Овај неслужбени пречишћени текст представља неслужбену верзију и на њега се не може позивати приликом службене употребе. [↑](#footnote-ref-1)